เรื่องร้องเรียน: ผมเป็นเจ้าของบ้านเลขที่ 222/1 ซอย เจริญนคร 14 ถนน เจริญนคร เขต คลองสาน ซึ่งมีพื้นที่ด้านหลังติดกับโครงการก่อสร้างอาคารขนาดใหญ่ ในซอยเจริญนคร 12 ซึ่งสำแดงเป็นอาคารพักอาศัย ตามใบอนุญาติเลขที่ คส. 32/2564 การก่อสร้างทำให้พื้นที่ในส่วนของผมได้รับความเสียหาย โดยเฉพาะพื้นที่บริเวณที่ติดกันทรุดลง และ กำแพงเอนเอียงตามไป เมื่อฝนตกทำให้น้ำท่วมขัง ประเมินดูแล้วมีโอกาสที่กำแพงจะล้ม เพราะชั้นดินใต้พื้นเทสไลด์ออกไปมาก ในช่วงที่โครงการเจาะเสาเข็ม อาจก่อให้เกิดอันตรายได้ นอกจากนี้ยังมีเศษวัสดุหล่นลงมาเป็นครั้งคราว ซึ่งผมได้เคยแจ้งเจ้าของโครงการ และได้ไปร้องเรียนกับฝ่ายโยธา เขตคลองสาน มาแล้ว 2 ครั้ง แต่ผ่านมาเป็นปีแล้ว ก็ยังไม่ได้รับการแก้ไข หรือการรับผิดชอบจากเจ้าของโครงการ  จึงขอร้องเรียนมาทาง กทม. เพื่อหวังว่าจะได้รับความช่วยเหลือ
การดำเนินการของเจ้าหน้าที่: เรียนท่านผู้แจ้ง กรณีดังกล่าวสำนักงานเขตคลองสานได้เชิญตัวแทนเจ้าของโครงการ และผู้ที่ได้รับผลกระทบ มาประชุมหารือเพื่อหาแนวทางการแก้ไขปัญหาที่สำนักงานเขตคลองสาน ทั้งนี้การหาข้อสรุปในการซ่อมแซมอยู่ในขั้นตอนการพิจารณาหารือต่อไป
ความเห็นของผู้แจ้ง: จากการร่วมประชุมกับตัวแทนเจ้าของโครงการก่อสร้าง โดยมีเจ้าหน้าที่เขตคลองสาน คุณ ยศวรรธน์ เป็นผู้ชี้แจงรายละเอียด และช่วยดูแลในการแก้ปัญหาไปในเบื้องต้นเป็นอย่างดี ซึ่งด้านตัวแทนโครงการคู่กรณีรับปากจะแก้ไขปัญหา แต่ยังไม่ได้กำหนดวันและเวลาที่ชัดเจน  ผมขอแสดงความขอบคุณเจ้าหน้าที่ทุกท่านที่ให้ความช่วยเหลือและตามเรื่องให้ หากได้รับการแก้ไขเสร็จเรียบร้อยเมื่อไหร่ จะแจ้งรายงานให้ทราบอีกครั้ง  ขอบคุณครับ
พื้นที่: แขวงคลองต้นไทร เขตคลองสาน กรุงเทพมหานคร